tomron87/hebrew-wikipedia-sentences-corpus huggingface dataset:
פירופים שקופים משמשים כאבני חן.
לאחד מסוגי הפירופ שמקורו במחוז מקון שבקרוליינה הצפונית יש גוון סגול-אדום והוא קרוי "רודוליט", מיוונית שפרושו "ורד".
הרכבו הכימי הוא תערובות איזומורפית של פירופ ואלמנדין ביחס של חלק אחד אלמדין לשני חלקים פירופ.
כינויים נוספים לפירופ: "אודם הכף", "אודם אריזונה", "אודם קליפורניה", "אודם הרי הרוקי" ו"גארנט בוהמי" מצ'כיה.
ממצא מרתק הם הגארנטים הכחולים מחליפי הצבע ממדגסקר, תערובת פירופ וספסרטין.
צבע הגארנטים הכחולים הללו איננו כצבע הכחול של הספיר אלא הוא מזכיר יותר את צבעי הכחול-אפור וכחול-ירוק שלעיתים ניתן לראות בספינל.
לעומת זאת, באור LED לבן הצבע מקביל לצבעי הכחול של הספיר או הטנזניט בשל תכונתם של הגארנטים הכחולים לספוג את התחום הצהוב מהאור הנפלט מהדיודה.
פירופ הוא מינרל סמן לסלעים שעברו התמרה בלחץ גבוה.
הגארנטים בסלעים שמקורם במעטפת כדור הארץ, פרידוטיט ואקלוגיט מכילים בדרך כלל פירופ.
קבוצת האוגראנדיט – סידן כקטיון A
אוברוביט הוא גארנט סידן-כרום שנוסחתו: Ca3Cr2(SiO4)3. זהו גארנט נדיר למדי שצבעו ירוק בהיר, המצוי בצורת גבישים קטנים בסביבת המינרל כרומיט בסרפנטיט.
כמו כן מוצאים את האוברוביט בשיש גבישי ובשיסטים בהרי אורל ברוסיה ובאזור אוטאוקומפו בפינלנד.
האוברוביט מופיע בגבישים קטנים מדי מכדי שניתן יהיה ללטש אותם.
אנדרדיט הוא גארנט סידן-ברזל, Ca3Fe2(SiO4)3, הוא בעל הרכב משתנה ויכול להיות אדום, צהוב, חום, ירוק או שחור.
סוגי משנה מוכרים של אנדרדיט הם טופזוליט (צהוב או ירוק), דמנטואיד (ירוק) ומלניט (שחור).
האנדרדיט מצוי הן עמוק בסלעי יסוד כמו סיאניט כמו גם בסרפנטינים, שיסטים ואבן גיר גבישית.
דמנטואיד היה קרוי "היהלום של הרי אורל" על שם המקום בו נמצא והוא אחד מסוגי הגארנט הנחשקים ביותר.
גרוסולר הוא גארנט סידן-אלומיניום שנוסחתו Ca3Al2(SiO4)3, למרות שלעיתים מוחלף הסידן בברזל תלת-ערכי והאלומיניום בברזל דו-ערכי.
השם גרוסולר מקורו בשם הבוטני של הדומדמנית, grossularia, בהתייחס לגארנט ירוק מהרכב זה המצוי בסיביר.
גוונים אחרים כוללים חום-קינמון, אדום, וצהוב.
הסוג הצהוב דומה לזירקון אך דרגת הקשיות שלו נמוכה יותר ולכן הוא נחשב נחות יותר, מכאן מקור כינויו "הֶסוניט" (מיוונית נחות).
גרוסולר נוצר באבן גיר שעברה התמרה של מגע.
אחד מסוגי הגארנטים המבוקשים ביותר הוא גרוסולר ירוק נאה המצוי בקניה ובטנזניה המכונה טסבוריט, המינרל נתגלה בשנות ה-60 של המאה ה-20 באזור טסבו של קניה שנתן למינרל את שמו.
סידן כקטיון A – בתוספת הידרוקסיד
מגנזיום או מנגן כקטיון A
קנורינגיט הוא גארנט מגנזיום כרום שנוסחתו Mg3Cr2(SiO4)3. קנורינגיט טהור אינו מופיע לעולם בטבע.
ניתן לייצר גארנט בעל תכולת קנורינגיט גבוהה תחת לחץ גבוה בלבד.
קנורינגיט הוא עקרונית פירופ בעל תכולה גבוה של כרום ומצוי לעיתים קרובות בקימברליט זהו מינרל אינדקס בחיפוש אחר יהלומים.
הגארנטים נפוצים מאוד בחלקו התחתון של קרום כדור הארץ ובמעטפת כדור הארץ והם משחקים תפקיד חשוב בהבנת הגאוכימיה של כדור הארץ.
הגארנט נמצאת בשימוש האדם כבר מתקופת הברונזה.
המצרים הקדמונים נהגו להניח אבני גארנט בקברים כתשלום לאלים עבור מסע בטוח לחיים שלאחר המוות.
במאה ה-13 השתמשו במינרל כדוחה חרקים ואמצעי להרחיק רוחות רעות.
גבישים טהורים של גארנט משמשים כאבני חן.
לגארנטים דרגת קשיות גבוהה, מקדם שבירה גבוה, צבעים נאים, שקיפות ועמידות.
כל אלה הם תנאים נדרשים לאבן חן, אבל בשל תפוצתם הנרחבת בהשוואה לאבני חן אחרות מחירם נמוך יחסית.
אבקת גארנט היא חומר ליטוש טוב, ותחליף מקובל לחול סיליקה בתהליך התזת חול.
בתוספת מים בלחץ גבוה משמש הגארנט לחיתוך פלדה וחומרים נוספים במכשיר החיתוך בעזרת סילון מים (באנגלית Water jet cutter).
סוגי הפירופ הם סמנים בקימברליט למחפשי יהלומים.
בארצות הברית, באוסטרליה ובתאילנד הגארנט הוא אבן ההולדת של חודש ינואר.
למאמינים בריפוי בקריסטלים הגארנט הוא סמל לאמונה ואמון וכשהוא ניתן כמתנה הוא סמל למסירות ונאמנות.
גארנט מזוהה על פי רוב עם הנופך המקראית, אחת מאבני החושן.
זיהוי כזה נשען על תרגומים שונים של התנ"ך, כדוגמת New American Standard Bible שיצא לאור בארצות הברית בשנת 1971, בו מתורגמת נופך ל-Carbuncle, בלטינית: "ברק" או "ניצוץ".
גם מילון מרים ובסטר גורס כי מדובר באבן חן אדומה כהה.
לעומת זאת, תרגום המלך ג'יימס נשען על השורש ב.ר.ק בתרגום המילה Carbuncle, וייחס אותה דווקא לברקת, גם היא אחת מאבני החושן.
בעברית המודרנית התקבלה הנחת Carbuncle המתייחסת לנופך.
בישראל מצויים סוגי גארנט שונים, כאשר בפגמטיטים הגרניטיים של אזור אילת מופיעים גבישי גארנט גדולים אטומים בגודל של כ-8 ס"מ.
בשיסטים של נחל שלמה מצויים גבישי ספסרטין.
באזור מנחמיה יש גרוסולר שנוצר בהתמרה של מגע שבין הבזלת וחוואר הלשון.
ובצפחות הנציץ של אזור אילת יש אלמנדין.
החל משנת 2000 דיווחה חברת שפע בישראל ג'י אם בע"מ כי במסגרת עבודות אקספלורציה אחר מרבצי אבני חן באזור הר הכרמל ועמק יזרעאל נמצאו גארנטים מסוג פירופ ואלמנדין בצבעי אדום וכתום.
בשנת 2020 קיבלה החברה "תעודת תגלית" מהמפקח על המכרות במשרד האנרגיה על מרבץ כלכלי שנמצא בעמק זבולון וכולל מגוון אבני חן ובתוכם גארנט.
החל משנת 2022 פועלת חברת בת של שפע, חברת הולי ג'מס אי.
בע"מ באמצעות מותג התכשיטים HOLYGEMS בייצור שיווק ומכירה של תכשיטי יוקרה המשובצים באבני גרנט שנכרו בישראל.
גאריסון קילר (Garrison Keillor, נולד ב-7 באוגוסט 1942) הוא סופר, עיתונאי ומוזיקאי אמריקני.
קילר הוא המנחה והיוצר של תוכנית סוף-השבוע "שותף לחיים בערבה" ("A Prairie Home Companion"), אשר שודרה ברדיו הציבורי של מינסוטה משנת 1974 ועד 2017. בנובמבר 2017 פוטר קילר בשל התנהגות לא נאותה.
גאריסון קילר (גארי אדווארד קילר) נולד בעיירה אנוקה במדינת מינסוטה בארצות הברית וגדל במשפחה נוצרית פונדמנטליסטית.
בשנת 1966 הוא סיים את לימודיו לתואר ראשון באנגלית באוניברסיטת מינסוטה, שם גם החלה קריירת הרדיו שלו.
קילר נשוי כיום בשלישית לכנרת ג'ני לינד נילסון, ולהם בת משותפת בשם מיה.
בנוסף, לקילר בן נוסף (ג'ייסון) מנישואיו הראשונים.
קילר ומשפחתו מתגוררים בסיינט פול, מינסוטה.
בשנת 1969 החל קילר לעבוד ברדיו הציבורי של מינסוטה, כשדר של תוכנית בוקר בת שלוש שעות שכבר אז נקראה שותף לחיים בערבה.
בנוסף לעבודה זו, כתב קילר עבור מגזין ה-"ניו יורקר".
לאחר היכרות עם תוכניות רדיו אשר עסקו במוזיקת קאנטרי, החליט קילר ליצור תוכנית רדיו בשידור חי.
גם זו נקראה בשם שותף לחיים בערבה, ועסקה בחדשות העיירה הדמיונית לייק וובגון (Lake Wobegon), שבה "כל הנשים חזקות, כל הגברים יפים וכל הילדים מעל הממוצע".
התוכנית כללה הופעות חיות של מוזיקה ובידור, והזכירה במידה רבה את תוכניות הבידור ששודרו ברדיו כמה עשרות שנים קודם לכן.
בכורת התוכנית התקיימה ב-1974, ולאחר שהתוכנית נחלה הצלחה בקרב ציבור המאזינים, היא המשיכה להיות משודרת עד שנת 1987. באותה שנה התפנה קילר לעסוק בפרויקטים אחרים ברדיו, ורק בשנת 1993 חזר להפיק את "שותף לחיים בערבה", ששודרה מדי שבוע ברדיו הציבורי של מינסוטה וכן ביתר מדינות ארצות הברית.
בנובמבר 2017 פוטר בשל התנהגות לא נאותה כלפי גורם שעבד עמו.
קילרכתב מאמרים רבים בעיתונות האמריקאית, וכן יותר מעשרה ספרים למבוגרים וילדים.
הוא כתב עבור מגזין הניו יורקר, עבור כתב העת The Atlantic ואתר האינטרנט הפופולרי Salon.com.
כמו כן, מנחה קילר את פינת The Writer's Almanac ברשת הרדיו הציבורית של ארצות הברית.
למרות הרקע המשפחתי השמרני, ידוע קילר בביקורתו כלפי ממשלו של הנשיא ג'ורג' בוש.
בשנת 2006 יצא לאקרנים הסרט "המדריך לחיים בכפר" ("A Prairie Home Companion"), בבימויו של רוברט אלטמן לפי תסריט של גאריסון קילר, ובו קילר אף שיחק את התפקיד הראשי - תפקיד של מנחה תוכנית רדיו.
בספטמבר 2007 יצא לאור ספרו החדש, העונה לשם "Pontoon: A Novel of Lake Wobegon".
גארמה סאיום היה קיסר אתיופיה וחבר בשושלת זאגווה.
ההיסטוריון האתיופי טאדסה טמרת כותב שהוא היה בנו של הקיסר מארה תקלה היימנות אחיו הצעיר של הקיסר טאטדים ואביהם של הקיסרים לעתיד קאדוס חארב וגברה מסקל לליבלה.
גאראסאם היה קיסר אקסום בשנת 600 לערך.
והוא ידוע בעיקר הודות למטבעות שהוא טבע בתקופת מלכותו.
מאנרו האי מציין שגאראסם או ארמה היו האחרונים לטבוע מטבעות אקסומיות, וכן שגאראסם היה המלך האקסומי האחרון שטבע מטבעות מזהב.
גארי עמנואל שנדלינג היה קומיקאי, סטנדאפיסט ושחקן יהודי-אמריקאי.
שנדלינג נולד בשיקגו, אילינוי שבארצות הברית, למשפחה יהודית אשכנזית.
כשהיה בן 11 נפטר אחיו הבוגר מסיסטיק פיברוזיס.
שנדלינג למד הנדסת אלקטרוניקה באוניברסיטת אריזונה, אך כעבור זמן מה עבר ללימודי שיווק.
ב-1973 עבר ללוס אנג'לס, עבד זמן מה במשרד פרסום, ומכר לרשת NBC תסריט שכתב לפרק בקומדיית המצבים "סנפורד ובנו".
המשיך לכתוב תסריטים לקומדיות, בין השאר כתב לסדרות "שלושה בדירה אחת" ו"קוטר חוזר הביתה".
בשנת 1976 היה מעורב בתאונת דרכים בבוורלי הילס ונפצע קשה.
בשנת 1978 החל להופיע עם מערכוני סטנד-אפ במועדון הקומדי סטור שבלוס אנג'לס.
בשנת 1981, צייד כישרונות מתוכנית הלילה של ג'וני קרסון צפה בשנדלינג והזמין אותו להופיע בתוכנית כקומיקאי אורח.
שנדלינג החל לשמש כמנחה מחליף לקרסון באופן קבוע עד שנת 1985.
בשנת 1986 כתב והופיע בסדרה הקומית "התוכנית של גארי שנדלינג" ששודרה בערוץ Showtime.
לאחר 72 פרקים ו-4 עונות, התוכנית ירדה בשנת 1990. התוכנית זכתה לביקורות חיוביות מצד המבקרים על ההומור השנון שבה ועל שימוש בטכניקה של שבירת הקיר הרביעי.
בשנת 1992 עלתה ברשת HBO סדרה נוספת בכיכובו, "המופע של לארי סנדרס", שתיארה באופן מוקומנטרי את ההתרחשות מאחורי הקלעים של תוכנית אירוח לילית בדיונית מצליחה.
הסדרה זכתה להצלחה מסחרית ולביקורות חיוביות, ל-56 מועמדויות לפרס אמי ולזכייה בשלושה (בקטגוריות הבימוי, הכתיבה ושחקן בתפקיד משנה).
התוכנית שודרה עד שנת 1998 ב-89 פרקים ו-6 עונות.
על אף שלא היה הומוסקסואל בעצמו, השפיע גארי שנדלינג על מאבקם של הלהט"ב לשוויון זכויות, באמצעות הצבת דמות קבועה של משתתף הומוסקסואל בתוכנית זו.
באמצעותה, הוא עורר דיון ציבורי בנושאים הקשורים למערכת היחסים בין הומוסקסואלים לסטרייטים.
שיחק גם במספר סרטי קולנוע, בהם "מאיזה כוכב אתה?" (אותו גם כתב והפיק), "משחקי חברה", "זולנדר", "איירון מן 2", "הדיקטטור" ו"ספר הג'ונגל".
החל משנת 1987 היה בזוגיות עם השחקנית לינדה דוסט, שלימים גילמה את דרלין בסדרה "המופע של לארי סנדרס".
השניים אף התארסו, אך נפרדו בשנת 1994. לאחר פרידתם, דוסט פוטרה מהסדרה ואף הגישה תביעה נגד שנדלינג.
גארי שנדלינג נפטר ב-24 במרץ 2016 בבית חולים בלוס אנג'לס בגיל 66 כתוצאה מתסחיף ריאתי.
בסוף מרץ 2018, במלאת שנתיים לפטירתו, שודר ברשת HBO הסרט התיעודי "יומני הזן של גארי שנדלינג", המבוסס על יומנים מפורטים שכתב שנדלינג במהלך חייו.
את הסרט בן שני חלקים ביים חברו הקרוב של שנדלינג, הבמאי והקומיקאי ג'אד אפאטאו.
שנה שם הסרט תפקיד הערות 1993 The Night We Never Met מר ורטיסי 1994 Love Affair קיפ דה מאי 1994 Mixed Nuts סטנלי 1998 Dr.
Dolittle יונה (דיבוב) 1998 Hurlyburly ארטי 2000מאיזה כוכב אתה?
גארי ויין קולמן היה שחקן אמריקאי.
נודע בעיקר בשל התפקיד אותו גילם בקומדיית המצבים המצליחה "על טעם ועל ריח" בשנים 1978–1986.
קולמן נולד בעיר ציון שבמדינת אילינוי בשנת 1968. הוא אומץ על ידי אדמוניה סו, אחות מומחית (nurse practitioner) במקצועה וו.ג.
קולמן סבל ממחלה קשה בכליות ( focal segmental glomerulosclerosis – FSGS) אשר גרמה להפסקת צמיחתו בגיל צעיר – בשל כך נשאר קולמן בגובה 1.42 מ' ובעל מראה של ילד צעיר במשך כל חייו.
הוא עבר בהמשך שתי השתלות כליה, אחת בשנת 1973 ואחת בשנת 1984, ובשל כך טופל בדיאליזה בקביעות.
על אף שקולמן נודע בעיקר בזכות התפקיד אותו גילם בקומדיית המצבים "על טעם ועל ריח", קולמן הופיע עוד קודם לכן, בשנת 1977 בתפקיד אורח בסדרות "משפחת ג'פרסון" ו-"Good Times".
פריצת הדרך הגדולה של קולמן הייתה כאשר שיחק בתפקיד ארנולד ג'קסון בסדרה "על טעם ועל ריח" בתור ילד שאומץ על ידי אלמן עשיר.
התוכנית שודרה בשנים 1978 - 1986 וזכתה להצלחה רבה.
קולמן הפך לדמות הפופולרית ביותר בתוכנית באותה העת ונודע בעיקר בשל אמרת הכנף הקבועה שלו בסדרה "על מה אתה מדבר, וויליס?" ("?What'choo talkin' 'bout, Willis").
בשנת 1979 הופיע בתפקיד אורח בסדרה באק רוג'רס במאה ה-25.
בשנת 1996 קולמן שיחק בפרק האחרון של "הנסיך המדליק מבל אייר" כארנולד, שם היה עם קונרד ביין בבדיקה בבית של משפחת בנקס במטרה לקנות אותו.
בשנת 2006 גארי השתתף בתפקיד אורח בסדרת הקומדיה לילדים "דרייק וג'וש" בתור האיש שמוכר גרילים.
בשנת 2008 שיחק בדרמה הקומית "באק האוורד הגדול" בכיכובם של טום הנקס וג'ון מלקוביץ', וגילם תפקיד קטן בסרט "שיר הלל אמריקאי".
בעקבות ההצלחה הרבה לה זכה, לאורך השנים כיכב קולמן במספר סרטי קולנוע וסרטים אשר הופקו לשידור בטלוויזיה.
ב-26 בפברואר 2010 קולמן לקה בהתקף אפילפטי על הסט של תוכנית הטלוויזיה "The Insider".
שיחק בשני פרקים בנשואים פלוס.
קולמן אושפז בתחילה ב-26 במאי 2010 במרכז הרפואי בפרובו שביוטה במצב קשה עם דימום תוך-גולגולתי, לאחר שנפל וקיבל מכה בראשו בביתו אשר בפאתי סולט לייק סיטי.
לבסוף, החליטה משפחתו לנתק אותו ממכשירי ההנשמה.
קולמן נישא בחשאי לחברתו מזה חמישה חודשים, שאנון פרייס, בת ה-22, ב-28 באוגוסט 2007. הזוג נפגש לראשונה על הסרט הקומי משנת 2006 "Church Ball".
בחודש מאי 2008 הופיעו קולמן ואשתו בתוכנית הריאליטי "Divorce Court" במטרה להסדיר את חילוקי הדעות ביניהם ולהציל את נישואיהם.
בשנת 1989 תבע קולמן את הוריו ואת היועץ עסקי שלו לשעבר על כך שלקחו שלא בצדק 3.8 מיליון דולר מקרן הנאמנות שלו.
ב-23 בפברואר 1993 החליט בית המשפט שהנתבעים יפצו את קולמן בסכום של 1,280,000 דולרים.
ב-1998 הואשם בתקיפה, לאחר שתקף אישה שביקשה ממנו חתימה.
הוא הורשע ונגזר עליו עונש של מאסר על תנאי וכן תשלום פיצויים לאישה שתקף בסכום של 1,665 דולר.
גארי קלארק הוא שחקן פוטבול אמריקאי לשעבר בליגות ה-NFL וה-USFL.
קלארק, יליד רדפורד, וירג'יניה, החל את קריירת הפוטבול במכללת ג'יימס מדיסון שם שיחק כתופס וכמחזיר בעיטות ההרחקה.
ב-1983 סיים את לימודיו במכללה והיה לשחקן היחיד בתולדות המכללה שחולצתו הופרשה.
לאחר המכללה עבר קלארק לשחק עבור ג'קסונוויל בולס מליגת ה-USFL שם שיחק שתי עונות.
בדראפט המשלים של 1984 נבחר על ידי הרדסקינס תמורת בחירת סיבוב שני.
ברדסקינס היה חלק משלישית התופסים (יחד עם ארט מונק וריקי סנדרס) שכונו ה"פלוגה".
ב-1993 עבר קלארק לשחק עבור אריזונה קרדינלס שם שיחק עד 1994. ב-1995 שיחק במיאמי דולפינס ולאחריה פרש.
קלארק נבחר לאחד מ-70 השחקנים הגדולים של הרדסקינס.
גארי ארלן קילדל היה מדען מחשב אמריקני וממציא בתחום המיקרו-מחשבים.
במהלך שנות ה-70, בין שאר מערכות הפעלה וכלי תכנות אחרים שפיתח, קילדל יצר את מערכת ההפעלה CP/M והקים את "Digital Research, Inc" כדי לשווק ולמכור את מוצרי התוכנה שלו.
הוא היה בין הראשונים לזהות שמיקרו-מעבדים יכולים להיות מחשבים בעלי יכולת מלאה (ולא רק בקרי ציוד) ולארגן חברה סביב הרעיון הזה.בשל הישגיו בתקופה זו, קילדל נחשב לחלוץ מהפכת המחשב האישי.
במהלך שנות ה-80, קילדל הופיע ברשת הטלוויזיה הציבורית האמריקאית PBS כמארח שותף של תוכנית Computer Chronicles יחד עם סטיוארט צ'יפט.
התוכנית כיסתה את ההתפתחויות האחרונות בתחום המחשוב האישי.
למרות שהקריירה היזמית של קילדל בתחום המחשוב נמשכה יותר משני עשורים, הוא זכור בעיקר בקשר לפיתוח מערכת ההפעלה CP/M, מערכת הפעלה מוקדמת של מיקרו-מחשבים מרובים פלטפורמות שיש לה הקבלות רבות ל-MS-DOS ששימשה את מחשב ה-PC של IBM המאוחר יותר.
קילדל נולד וגדל בסיאטל שבמדינת וושינגטון למשפחה שניהלה בית ספר לימאות בעיר.
קילדל נרשם ללימודים באוניברסיטת וושינגטון במטרה לעסוק בהוראת המתמטיקה ובמקביל גילה עניין בתחום המחשבים.
לאחר השלמת התואר שירת בצי האמריקני כמורה במכללת הצי במונטריי שבקליפורניה.
במקביל המשיך לעסוק בתחום המחשבים ורכש לעצמו מעבד אינטל 4004 שהיה מראשוני המיקרו-מעבדים הזמינים לשימוש מסחרי באותה תקופה והחל לכתוב תוכניות מחשב עבורו.
את זמנו הפנוי מהוראה ניצל לעבודה בחברת אינטל כיועץ.
בשנת 1972 השלים לימודים לדוקטורט באוניברסיטת וושינגטון וחזר ללמד במכללת הצי במונטריי.
במסגרת מחקריו בתחום המחשוב, פרסם מאמר שהציג תאוריות בזרימת נתונים שמהוות בסיס לאופטימיזציית קומפיילרים בימינו.
בשנת 1973 פיתח שפה עילית ראשונה למיקרו-מעבדים הקרויה PL/M.
באותה שנה פיתח את מערכת ההפעלה CP/M כדי לאפשר למעבדי אינטל 8080 עבודה עם כונני דיסקטים לראשונה בהיסטוריה.
קילדל הציע לאינטל את מערכת ההפעלה שלו, אך זו בחרה שלא לאמץ אותה ובחרה להתמקד בשפת PL/M שפיתח.
קילדל ואשתו דורותי הקימו חברה שנקראה במקור "Intergalactic Digital Research" ולימים "Digital Research Inc" על מנת לשווק את מערכת ההפעלה CP/M באמצעות פרסום במגזינים.
בתחילה החברה שיווקה את CP/M באופן מורשה עבור מעבדי IMSAI 8080 שהיוו תחליף פופולרי למעבדי Altair 8800 באותה תקופה.
ככל שעוד יצרני שבבים התאימו את עצמם עבור רישוי CP/M הפכה מערכת הפעלה זו לסטנדרט בפועל ונאלצה להרחיב את תמיכת החומרה שלה.
בתגובה למצב שנוצר, קילדל הגה את רעיון ה-BIOS שהוא למעשה מספר תוכניות פשוטות המאוחסנות בחומרת המחשב ומאפשרות לו הפעלה תקינה עם רכיבי חומרה שונים בצורה גמישה.
כדי לעמוד בנפח האחסון הגובר שהציגו הדיסקים והדיסקטים החדשים ולעמוד בתחרות מצד מפתחי מערכות הפעלה אחרים, קילדל פיתח את CP/M 2. בשנת 1981 זכתה מערכת ההפעלה של קילדל לשיא הפופולריות כאשר הורצה על 3000 סוגי חומרה שונים והכנסות החברה השנתיות עמדו על 5.4 מיליוני דולרים.
בשנת 1980 פנתה חברת IBM אל חברת Digital Research של קילדל במטרה לקבל רישוי עבור גרסת CP/M-86 למעבדי IBM למחשב האישי.
עקב מחלוקת בדבר הסכם הפרת סודיות שניסו נציגי IBM לכפות על Digital Research המגעים לא נשאו פרי.
בתגובה IBM פנתה לחברה מתחרה בשם Seattle Computer Products כדי לקבל גרסת מערכת הפעלה תואמת בשם DOS-86 ש-IBM שיווקה יחד עם מחשבה האישי תחת השם PC-DOS.
לאחר שבחן את PC-DOS, הסיק קילדל כי היא הפרה את זכויות היוצרים של CP/M ואיים בהליך משפטי כנגד IBM.IBM מצידה הציעה עסקת פשרה שבה תשווק גם את 86-CP/M יחד עם המוצר כאפשרות לבחירה בינה לבין PC-DOS בתמורה להסכם בלעדיות.
קילדל נענה להצעה אך נחל אכזבה מסחרית כאשר המכירות של PC-DOS במסגרת חבילת IBM PC הרקיעו לעומת CP/M שנמכרה במחיר גבוה משמעותית מזו של מתחרתה.
קילדל המשיך בכיווני מחקר נוספים כדי להרחיב את חוויית המשתמש של מערכת ההפעלה CP/M ביניהם ניסה לפתח גרסה תומכת בריבוי-משימות של מערכת ההפעלה ומשולבת בסביבת עבודה מבוססת שפת לוגו, בתשובה לסביבת עבודה מבוססת שפת BASIC של המתחרים.
כיוון זה לא נשא הישג משמעותי.
כמו כן גיבש ממשק משתמש גרפי בהשראת פרויקט LISA של חברת Apple.
בשנת 1991, חברת Novell רכשה את Digital Research Inc מידיו של קילדל תמורת מיליוני דולרים.
מחוץ ל-Digital Research, קילדל עסק במספר פעילויות וביניהן הנחיית מגזין טלוויזיה בנושא מחשבים בשנת 1983. הקים חברה נוספת בשם KnowledgeSet שהתאימה טכנולוגיות של דיסקים אופטיים לשימושי מחשב.
בשנת 1985 הוציא לאור את אנציקלופדיית המחשבים הראשונה.
הרפתקת העסקים האחרונה של קילדל הייתה חברה באוסטין טקסס בשם Prometheus Light and Sound שפתחה מרכזיות טלפוניה לשימוש ביתי המשלבות טלפוניה קווית וניידת.
ב-8 ביולי 1994, מעד קילדל ונחבל בראשו במסיבת אופנוענים מקומית במונטריי שבקליפורניה.
הנסיבות שהובילו לנפילה שנויות במחלוקת.
שלושה ימים לאחר מכן נקבע מותו בבית החולים האזורי של מונטריי-פנינסולה.
סיבת המוות לא נקבעה חד משמעית לאור ראיות לחבלה מוחית ולהתקף לב.
במרץ 1995 קילדל זכה להוקרה מטעם אגודת מפיצי התוכנה (Software Publishers Association) על תרומתו לתעשיית המיקרו-מחשבים עבור מספר הישגים:
יצירת מערכת הפעלה תומכת ריבוי משימות ופסיקות תוכנה וממשק משתמש מבוסס תפריטים.
תרומתו בזרימת נתונים ויישום עקרונות בתחום זה המשמשים מחשבים גם כיום.
פיתוח ריקומפיילר (הידור-מחדש) בינארי (תוכנה שמתרגמת מידע בינארי למידע בינארי שקול אך ממוטב) בשנת 1980.
פיתוח שפת תכנות ראשונה ומהדר ראשון מותאמים למיקרו-מעבדים.
מערכת ההפעלה מבוססת דיסק הראשונה למיקרו-מחשבים שנמכרה בלמעלה מרבע מיליון עותקים.
פיתוח ממשק מחשב ראשון לווידאו-דיסקים, שמהווה בסיס לנגני המדיה של ימינו.
פיתוח מערכת קבצים ומבנה נתונים למדיה אופטית.
עיצוב ארכיטקטורה פתוחה שמבודדת רכיבי מערכת ממערכת ההפעלה באמצעות ה-BIOS.
גארי שטיינגרט הוא סופר אמריקאי ממוצא יהודי-רוסי.
גארי שטיינגרט נולד ב-1972 למשפחה יהודית בעיר לנינגרד, ברית המועצות.
אביו היה מהנדס מצלמות ואמו הייתה מוזיקאית ומורה לפסנתר.
מאוחר יותר בחייו, גארי כינה את עיר הולדתו בשמה הציני "סנט לנינגרד" או "סנט לנינבורג".
סבתו של גארי עבדה כעיתונאית באחד העיתונים של העיר ועודדה אותו להתחיל לכתוב בגיל צעיר מאוד.
בשנת 1979 עזבה משפחתו את ברית המועצות והיגרה לארצות הברית.
בזכרונותיו מתאר שטיינגרט שההתחלה בארצות הברית הייתה קשה מאוד, במיוחד מבחינה חברתית.
בבית בו התגוררו לא הייתה טלוויזיה והשפה המדוברת בבית הייתה רוסית, וכך היה גם שנים רבות לאחר מכן.
בנעוריו התקשה להתחבר לבני גילו בשל מוצאו, השפה בה דיבר והיחס של האמריקאים ליוצאי ברית המועצות לאור המצב בו היו שרויות שתי המדינות (תקופת המלחמה הקרה).
בארצות הברית למד גארי בבית ספר יהודי, ולאחר שסיים את לימודיו הוא התקבל למכללת אוברלין שם למד וסיים תואר ראשון בפוליטיקה.
בשנתו הראשונה כסטודנט הוא טייל וחי בפראג.
אז התחיל לכתוב את ספרו הראשון, סאטירה פוליטית בשם "המדריך לרוסי מתחיל" שיצא לאור בשנת 2002. מאוחר יותר סיים תואר בכתיבה יצירתית במכללת הנטר (האוניברסיטה העירונית של ניו-יורק).
בשנת 2024 כתב לפרק למיני-סדרה "המשטר" (אנ') בכיכובה של קייט וינסלט מבית HBO.
נכון להיום שטיינגרט מתגורר במנהטן, ניו יורק.
הוא מרצה לכתיבה באוניברסיטת קולומביה ואוניברסיטת פרינסטון.
"סיפור אהבה אמיתי עצוב במיוחד" (2010)
החברים של סשה, ידיעות ספרים, 2022
גארי ליאון רידג'ווי הוא רוצח סדרתי אמריקאי, שנודע בכינויו רוצח הנהר הירוק.
רצח עשרות נשים במדינת וושינגטון במהלך שנות ה-80 וה-90. זכה לכינויו בעקבות מציאתן של חמשת קורבנותיו הראשונים באזור שבמחוז קינג.
על מנת ללכדו נעזרו חוקריו ב'דעתו המקצועית' של טד בנדי, הרוצח הסדרתי שבאותו זמן (1984) ישב בכלא וחיכה למימוש גזר דין מוות, אך חוות דעתו של בנדי לא הועילה.
רידג'ווי נעצר ב-30 בנובמבר 2001 בחשד לרציחתן של ארבע נשים, עת שיצא ממקום עבודתו, מפעל משאיות בעיר רנטון שם הועסק כצבע.
הרציחות קושרו אליו באמצעות ראיות DNA.
במסגרת עסקת טיעון, הסכים לחשוף את מיקומן של נעדרות נוספות, וכך נמנע מעונש מוות.
קיבל עונש מאסר עולם, ללא אפשרות חנינה.
בהודאתו ציין כי בחר לרצוח דווקא זונות, בגלל שהיו טרף קל ומשום ששנא את רובן.
הוא הורשע ברציחתן של 49 נשים, הודה ברצח של 71 נשים ועל פי הערכות רצח מעל ל-90 נשים.
גארי מייקל קול הוא שחקן קולנוע וטלוויזיה ומדבב אמריקאי, על תפקידו בתור קנט דיווידסון בסדרה "ויפ" היה מועמד לפרס אמי לשחקן אורח בסדרה קומית לשנת 2014.
קול נולד בפארק רידג' הסמוכה לשיקגו, אילינוי שבארצות הברית.
אביו, רוברט עבד כמנהל פיננסי בעירייה ואימו מרגרט הייתה עוזרת אדמיניסטרטיבית בבית ספר.
הוא החל לשחק במהלך לימודיו התיכוניים, כשהצגת הבכורה שלו נקראה "אתה איש טוב, צ'ארלי בראון" בה שיחק את דמותו של סנופי.
הוא למד תיאטרון באוניברסיטת המדינה של אילינוי, לצדם של עמיתיו, השחקנית לורי מטקאלף והשחקן ג'ון מלקוביץ'.
בשנת 1985, החל קול לשחק בהצגות במסגרת "Steppenwolf Theatre Company".
בשנת 1986, התארח בפרק בסדרה "מיאמי מחלק מוסר".
בשנת 1987, התארח בשני פרקים בסדרה "בלשים בלילה".
ב-1988, קיבל לראשונה תפקיד קבוע בסדרת הדרמה "שיחות חצות" (ששודרה עד 1991).
בהמשך שיחק גם ב"אמריקן גותיק" (1995) ו-"Crusade" (1999); בשנת 1999 כיכב בסרט הפולחן "מהומה במשרד".
בנוסף הופיע בתפקידי משנה בעשרות סדרות נוספות.
בשנת 2000, החל לדבב את דמותו של המנהל שפרד בסדרה "איש משפחה".
בשנת 2001, דיבב את דמותו של הארווי בידרמן בסדרה המצוירת "הארווי בירדמן, עורך דין" וב-2002 עסק בדיבוב בסדרה "קים פוסיבול".
בשנת 2002, כיכב בסדרת הטלוויזיה "משפחה שכזאת" ב-The WB, בתפקיד של ויליאם לויד "דוד ביל" דייוויס.
את דמות זו גילם בגרסה המקורית של הסדרה השחקן בריאן קית'.
כן דיבב בסרט האנימציה "הופ ארנב" (2011).
בשנת 2007 שיחק בסרט הטלוויזיה "הדיוקס קורעים את האזרד: ההתחלה" המשך לסרט משנת 2005 - הדיוקס קורעים את האזרד.
בשנה זו השתתף גם במספר פרקים בסדרת הטלוויזיה "עקרות בית נואשות"
בשנת 2014 שיחק בסרט הקומי "תמי" בכיכובה של מליסה מקארתי, ובסרט "פגישה והחלפה".
בשנת 2015 השתתף בסרט הדרמה "Divine Access" לצד בילי ברק, ובסרט "מדליית ארד".
בשנה זו החל לדבב בסדרת האנימציה "משפחת מרפי" עד לשנת 2017.
בשנת 2016 כיכב בתפקיד ראשי בסדרה "רחוב מרסי" של רשת PBS, בתפקיד דמותו של ג'יימס גרין.
ב-2017 שב לשחק בעונתה השנייה.
בשנת 2017 שיחק בסרט "פשעים קטנים", והחל לדבב בסדרת האנימציה של נטפליקס "סטרץ' ארמסטרונג ולוחמי הפלקס" ובנוסף, שיחק למספר פרקים בסדרה "הטובות לקרב", דרמת משפטים אשר מהווה ספין אוף ל-"האישה הטובה".
בשנת 2019 שיחק בסרט "אמנות המירוץ בגשם", ובסדרת הטלוויזיה "אחותי בהפרעה" ב-CBS בכיכובה של נינה דוברב.
שיחק גם בסדרה "מעורבת-כזה", הספין-אוף השני של הסדרה "שחור-כזה" מרשת ABC.
בשנת 2021 החל לשחק את אלדן פרקר בסדרת דרמת הפשע "NCIS" כאחת מהדמויות המרכזיות בעלילה.
בנוסף דיבב בסדרת ההנפשה לקהילה הגאה "כוח Q: גאוות יחידה" מבית נטפליקס.
בשנת 2022 דיבב בסרט האנימציה "ביוויס ובאטהד עושים את היקום".
בשנת 2023 התארח בפרק בסדרה "NCIS: לוס אנג'לס" ודיבב את דמותו של למונט בסדרה "ולמה".
בשנת 2025 שיחק בעונתה השנייה של הסדרה הקומית "האיש שלי בפנים" של נטפליקס שם גילם את בראד ויניק.
ב-8 במרץ 1992 נישא לשחקנית טדי סידול , וב-1993 נולדה בתם היחידה הלוקה באוטיזם.
ב-2017, הגישה סידול בקשה לגירושים ממנו, וב-2018, מתה.
ב-7 ביולי 2021, נישא בשנית למעצבת פנים מישל נאפ.
גארי ג'יימס קייהיל הוא כדורגלן עבר אנגלי, ששיחק בעמדת הבלם.
קייהיל שיחק בעברו בין היתר באסטון וילה, אליה עלה מהנוער, בבולטון וונדררס, צ'לסי, (בה שימש כקפטן) וקריסטל פאלאס.
קייהיל החל לשחק באקדמיית הנוער של אסטון וילה בגיל 15, לאחר שהרשים מספר סקאוטים בליגה המקומית.
לאחר 4 עונות במדי אסטון וילה, מהן בילה שנתיים בהשאלה לקבוצות מליגת המשנה, נמכר קייהיל לקבוצה בולטון וונדררס עבור סכום של כ-5 מיליון פאונד.
באצטדיון ריבוק הפך קייהיל לאחד ממרכזי ההגנה של הקבוצה, תוך שהוא זכה בפרס השחקן החדש הטוב ביותר בעונתו הראשונה, ואף התמנה לסגן הקפטן.
במועד ההעברות של חורף 2012, נקנה קייהיל על ידי קבוצת העילית מלונדון, צ'לסי, בעבור שמוערך ב-7 מיליון פאונד.
קיהייל קיבל מקום מיידי ברוטציית ההגנה של הכחולים, ועלה לשחק ב-11 הפותחים הן בחצי גמר ליגת האלופות נגד ברצלונה והן במשחק הגמר נגד באיירן מינכן.
בחצי עונתו הראשונה בלונדון, שיחק קיהייל ב-19 משחקים, בהם כבש שני שערים ומסר בישול אחד.
עונה לאחר מכן פתח בהרכב קבוצתו בגמר הליגה האירופית 2013, בו ניצחה צ'לסי 1–2 את בנפיקה ליסבון בדרך לזכייה בתואר.
בעונת 2016/17 קייהיל לבש את סרט הקפטן מספר רב של פעמים מכיוון שהקפטן ג'ון טרי מיעט לשחק.
לקראת עונת 2017/18 קייהיל הפך לקפטן של צ'לסי בצורה רשמית בגלל עזיבתו של ג'ון טרי לאסטון וילה.
ב-1 ביולי 2019 שוחרר מצ'לסי באופן רשמי, לאחר שקיבל דקות משחק מועטות בלבד במשחקי עונת 2018/2019.
ב-20 באוגוסט 2021 חתם בבורנמות' מהצ'מפיונשיפ לעונה אחת.
קיהייל שיחק עם הנבחרת הצעירה של אנגליה באליפות אירופה בכדורגל עד גיל 21 בשנת 2007, בה אנגליה הודחה רק בשלב חצי הגמר.
משחקו הראשון במדים הלאומיים של הנבחרת הבוגרת היה ב-3 בספטמבר 2010, במשחק נגד נבחרת בולגריה.
קייהיל נבחר על ידי רוי הודג'סון, מאמן אנגליה, לסגל עבור טורניר יורו 2012, אך נפצע במשחק ההכנה מול נבחרת בלגיה ולא שותף בטורניר.
גאריסה היא עיר בקניה, בירת נפת גאריסה, במחוז צפון-מזרח לשעבר.
נהר טנה שמקורותיו ברכס האברדר, ממערב לעיר ניירי זורם דרך העיר.
מקלט הג'ירפות בּוּר-אלגי (Bour-Algi Giraffe Sanctuary) ממוקם 5 קילומטר מדרום לגאריסה ומהווה בית גידול למספר מינים כגון ג'ירף מרושת (ומכאן שמו של המקום), צביים ג'ירפיים, חזירי יבלות, דיק דיקים , קובוס המים וקודו זוטר.
על פי מפקד האוכלוסין בשנת 2009 עמד מספר הנפשות בעיר על 119,696. רוב תושבי העיר הם סומלים המחולקים לשבטים.
בעיר חיים גם מספר קבוצות אתניות קטנות.
ב־2 באפריל 2015 הסתערה קבוצת חמושים על אוניברסיטת גאריסה והרגה 147 אנשים ופצעה 79 או יותר.
הקבוצה המיליטנטית שלוחת אל-קאעידה, א-שבאב, שאחד האנשים טען הוא משתייך אליה לקחה אחריות על הפיגוע.
החמושים השתלטו על כ־700 בני ערובה תלמידים, שחררו מוסלמים והרגו את מי שזוהו כנוצרים.
המצור הסתיים באותו היום, כאשר כל ארבעת התוקפים נהרגו.
חמישה גברים נעצרו מאוחר יותר בחשד למעורבות, ופרס הוכרז על מעצרם של חשודים למעורבות בארגון.
היה זה הפיגוע השני הקטלני ביותר בהיסטוריה בקניה מאז קבלת עצמאותה, לאחר המתקפה על שגרירות ארצות הברית בניירובי 1998, שבה 213 בני אדם נהרגו.
גארי כריסטופר קגלמאכר פרס (בספרדית ובגרמנית: Gary Christofer Kagelmacher Pérez; נולד ב-21 באפריל 1988 במונטווידאו שבאורוגוואי) הוא כדורגלן אורוגוואי המשחק בעמדת הקשר האחורי, המגן הימני והבלם בלאון.
גארי קגלמאכר נולד וגדל בעיר מונטווידאו שבאורוגוואי למשפחה ממוצא גרמני.
כבר בגיל צעיר הצטרף למועדון המקומי דאנוביו.
בשנת 2007, כשהוא בן 19, עבר קגלמאכר לשחק בקבוצת המילואים של ריאל מדריד, ריאל מדריד קסטיליה מהליגה השלישית בספרד.
לאחר עונת השאלה מוצלחת במהלכה שיחק ברוב המשחקים של הקסטיליה, המשיך קגלמאכר בקבוצה לעונה נוספת.
קגלמאכר המשיך לשחק בקביעות בהרכב של הקסטיליה ובסוף עונת 2008/09, ערך את הופעתו היחידה בלה ליגה כשפתח בהרכב הקבוצה הראשונה של ריאל בהפסד 1–2 לאוסאסונה.
בקיץ 2010 הושאל קגלמאכר לבירסחוט מליגת העל הבלגית במדיה רשם 27 הופעות ליגה במהלכן כבש שלושה שערים.
לאחר עונת ההשאלה, חתם קגלמאכר לארבע שנים בבירסחוט.
אף על פי שחתם לארבע שנים, לאחר עונה אחת עזב קגלמאכר את בירסחוט וחתם במונקו מהליגה הצרפתית השנייה.
במהלך שתי עונות במונקו, הפך קגלמאכר לשחקן בהרכב הראשון של הקבוצה ורשם במדיה 51 הופעות בהן כבש שלושה שערים.
בעונת 2013 הושאל קגלמאכר לואלנסיין ולאחר מכן, ב-30 ביוני 2014, חתם לשלוש שנים במינכן 1860 מהבונדסליגה השנייה.
ב-8 במרץ, כבש קגלמאכר את שער הבכורה שלו במדי מינכן 1860 בהפסד 2–3 לסנדהאוזן.
ב-22 ביוני 2016 חתם קגלמאכר במכבי חיפה.
ב-24 באוקטובר כבש את השער היחיד שלו במדי הקבוצה, בניצחון 2–0 על מכבי תל אביב.
אחת הסיבות לעזיבתו של המאמן רוני לוי במהלך ההכנות לעונת 2016/2017 הייתה מחלוקת שהתגלעה בינו לבין המנהל הספורטיבי טור-כריסטיאן קרלסן לגבי העמדה שבה יש להציב את קגלמאכר.
קרלסן ייעד לקגלמאכר את תפקיד הקשר האחורי ואילו לוי סבר כי יש להציבו בעמדה הגנתית.
לאחר מינויו של רנה מלנסטיין כמחליפו של לוי הוצב קגלמאכר בקישור האחורי, אולם לאחר מספר מחזורים הוסט לעמדת המגן הימני ובהמשך מילא אף את תפקיד הבלם.
באוגוסט 2017 חתם במועדון הבלגי קורטרייק תמורת 250 אלף אירו.
בינואר 2020 חזר לאחר 13 וחצי שנה לאורוגוואי וחתם בפניארול.
בינואר 2022 חתם בלאון המקסיקנית.
בצעירותו נמנה קגלמאכר עם סגל נבחרת אורוגוואי עד גיל 20 במדיה ערך ארבע הופעות.
במיתולוגיה הנורדית, גַארְם (בנורדית עתיקה: Garmr) הוא כלב (בחלק מהגרסאות זאב) מפלצתי השייך לאלה הל, ומשמש כשומר השער להלהיים - עולם המתים.
ייתכן כי גארם הוא מקבילו של קרברוס מהמיתולוגיה היוונית.
בחיבור "הבלדה של גרימניר", שהוא חלק מהאדה הפואטית, אומר האל אודין שגארם הוא הנבחר מבין הכלבים בתשעת העולמות.
ב"הטעיה של גילבי" אשר הוא חלק מהאדה הפרוזאית, מכונה גארם "המפלצת הגדולה".
בסיפור אחר מסופר שכאשר אודין רכב אל השאול, כלב נבח עליו וניסה לרדוף אחריו.
שמו של גארם לא נזכר כאן, אולם כנראה מדובר בו.
יללותיו של גארם יבשרו את בוא הראגנארוק.
גארם עתיד לעזוב את מקומו בשער השאול ולהצטרף אל צבא המפלצות בהנהגתו של לוקי, אשר יצא להשמיד את האלים.
בקרב האחרון בשדה ויגריד, גארם יאבק באל טיר.
טיר יהרוג את גארם, אולם ייפצע פצעים כה קשים עד שימות מיד לאחר מכן.
תומאס (נולד ב-1962) הוא קצין בדימוס בדרגת גנרל ששירת כסגן מפקד חיל הנחתים.
ב-1984 סיים לימודיו באוניברסיטת טקסס באוסטין והתגייס לחיל הנחתים.
סיים קורס טייסי קרב והוכשר כטייס F/A-18 הורנט.
במהלך מלחמת עיראק פיקד על טייסת 323 מנושאת המטוסים "קונסטליישן".
פיקד על טייסת ההדרכה של הנחתים (MAWTS-1).
שירת כעוזר מפקד כנף הנחתים השנייה.
שימש עוזרו של ראש אגף תעופה במטה חיל הנחתים ועוזר קצין אג"ם במטה החיל.
בפברואר 2013 מונה למפקד השלוחה הקדמית של כנף הנחתים השנייה באפגניסטן ופיקד עליה עד סוף השנה.
שימש סגן בתחום ניהול הכוח לראש אגף ניהול המשאבים במטות המשולבים.
ביולי 2015 מונה למפקד כנף הנחתים השנייה.
ביוני 2016 קודם לדרגת לוטננט גנרל ומונה לסגן לענייני תוכניות ומשאבים של חיל הנחתים.
באוקטובר 2018 הועלה לדרגת גנרל ומונה לסגן מפקד חיל הנחתים.
הוא כיהן בתפקיד עד אוקטובר 2021.
במהלך שירותו עוטר באות לגיון ההצטיינות, בכוכב הארד, ושמונה פעמים במדליית האוויר - שש פעמים עיטור על השתתפות במשימות היחידה ושני עיטורים אישים, כולל סימון V לאומץ לב.
תומאס בוגר המכללה לפיקוד ומטה של חיל האוויר ובעל תואר שני בביטחון לאומי מהאוניברסיטה לביטחון לאומי.
הוא נשוי לקתרין והם הורים לשלושה.
פרנססק צ'אבייר גארסיה פימיינטה (בקטלאנית: Francesc Xavier Garcia Pimienta, נודע גם בשם הספרדי פרנסיסקו חאבייר, נולד ב-5 באוגוסט 1974 בברצלונה שבספרד) הוא מאמן כדורגל וכדורגלן עבר, ששיחק בעמדת הקיצוני.
הוא גדל במחלקת הנוער של ברצלונה, אך את רוב הקריירה הקצרה שלו כשחקן בילה בליגה השלישית בספרד.
גארסיה פימיינטה נולד וגדל עיר ברצלונה, ובצעירותו הצטרף למחלקת הנוער של המועדון הבכיר בעיר, ברצלונה.
בעונת 1993/1994 זכה עם קבוצת הנוער בדאבל ראשון בהיסטוריה שלה, זכייה באליפות ובגביע לנוער באותה עונה.
במקביל, החל לשחק בקבוצת המילואים השנייה של המועדון, ברצלונה ג', שהייתה אז בליגה הרביעית בספרד, והוא עזר לה לעלות לליגה השלישית.
שנה לאחר מכן החל לשחק בקבוצת המילואים הראשונה של המועדון, ברצלונה אתלטיק, שהייתה אז בליגה השנייה.
הוא התקדם בהדרגה בקבוצה, שאומנה על ידי קיקה קוסטס, ובעונת 1995/1996 הפך לאחד משחקניה הבכירים, הופיע במהלך העונה ב-35 משחקים בליגה השנייה בהם כבש 8 שערים.
בסוף העונה, ב-26 במאי 1996, עם קרלס רשאק כמאמן הזמני של הקבוצה הבוגרת כמחליפו של יוהאן קרויף שסיים את תפקידו מוקדם יותר, ערך גארסיה פימיינטה את הופעתו היחידה במדי ברצלונה, כשפתח בהרכב במשחק הליגה נגד דפורטיבו לה קורוניה שהסתיים בתיקו 2-2.
בעונת 1996/1997, על מנת שיצבור ניסיון, הושאל גארסיה פימיינטה לאקסטרמדורה, שעלתה לראשונה בתולדותיה לליגה הראשונה, והוא פתח בהרכבה במשחק הראשון שערכה אי פעם במסגרת זו.
אולם, בסוף נובמבר סדק את השוקה, פציעה שהשביתה אותו עד סוף העונה.
בסוף העונה שב לברצלונה ב', שירדה לליגה השלישית, והוא סייע לה לעלות בחזרה לליגה השנייה כאלופת הליגה.
באוגוסט 1998 הושאל ל-4 חודשים לפיגרס שמהליגה השלישית.
ב-1999 עזב סופית את ברצלונה וחתם בשורות ל'הוספיטלט, קבוצה מפרוורי העיר ברצלונה ששיחקה בליגה השלישית.
במועדון שיחק במשך 4 עונות.
בעונת 2001/2002 הגיע עם הקבוצה לפלייאוף ההעפלה לליגה השנייה, אך הקבוצה לא הצליחה במשימתה.
בעונה הבאה ירדה לליגה הרביעית.
ב-2003 הצטרף גארסיה פימיינטה לסנט אנדראו, קבוצה מהעיר ברצלונה שגם היא הייתה בליגה הרביעית, וכעבור עונה תלה את הנעליים, בגיל 29.
ב-2001, בעודו שחקן פעיל בל'הוספיטלט, החל לשמש עוזרו של אלכס גארסיה כמאמן קבוצת נערים א' (עד גיל 16) של ברצלונה.
בעונת 2002/2003 קבוצת הנערים הזו, ששיחקו בה שחקנים כדוגמת ליונל מסי, ססק פברגאס וג'רארד פיקה, זכתה באליפות הליגה האזורית, בגביע קטלוניה ובאליפות ספרד.
ב-2003 עזב את ברצלונה, אליה שב כעבור 3 שנים, אז מונה למאמן אותה קבוצת נערים א'.
בעונת 2008/2009 קודם לקבוצת נוער ב', עמה זכה באליפות הליגה האזורית.
שנה לאחר מכן אימן את קבוצת נוער א', אותה הדריך לאליפות הבית.
בעונת 2010/2011 חזר לאמן את קבוצת הנערים, כשלצידו עוזר המאמן רמון רוס, בוגר מחלקת הנוער של ברצלונה כמו גארסיה פימיינטה.
גם את קבוצת נוער א' הדריך לאליפות הליגה האזורית.
את עונת 2014/2015 החל כמאמן נוער ב', ובפברואר 2015 קודם חזרה לקבוצת נוער א'.
בקיץ 2015 מונה לתפקיד עוזרו של ג'רארד לופס כמאמן ברצלונה אתלטיק, קבוצת המילואים של ברצלונה, ששיחקה אז בליגה השלישית.
בעונת 2016/2017 העפילה הקבוצה לליגה השנייה.
בעונת 2017/2018 מונה שוב למאמן קבוצת הנוער של המועדון, עמה זכה הן באליפות הליגה והן בליגת האלופות לנוער, הזכייה השנייה בתולדות קבוצת הנוער בתואר.
ב-25 באפריל 2018 פוטר ג'רארד לופס מאימון ברצלונה ב' לאחר שהקבוצה כשלה בליגה השנייה, וגארסיה פימיינטה מונה כמחליפו.
אולם, הוא לא הצליח למנוע את ירידת הקבוצה לליגה השלישית.
בעונת 2018/2019 המשיך בתפקיד כשהקבוצה בליגה השלישית.
בעונה שלאחר מכן פימי הצליח להגיע לגמר פלייאוף העלייה לליגה השנייה, אך חניכיו הפסידו לסבדאל 2-1 לאחר שהובילו 1-0 משער של מונצ'ו.
גארפילד: הסרט הוא סרט קולנוע קומי מ-2004 אותו ביים פיטר יואיט, אשר מבוסס על רצועת הקומיקס "גארפילד" מאת ג'ים דייוויס.
בסרט מככבים ברקין מאייר בתפקיד ג'ון ארבקל, ג'ניפר לאב יואיט בתפקיד ד"ר ליז וילסון, וביל מארי מדבב את קולו של גארפילד.
הסרט יצא במקור לאקרנים בארצות הברית ב-11 ביוני 2004. הסרט, אשר הופק בתקציב של 50 מיליון דולרים, גרף 200 מיליון דולרים בקופות.
סרט המשך בשם "גארפילד 2" יצא לאקרנים ביוני 2006.
גארפילד הוא חתול כתום שמן ועצלן אשר חי עם בעליו ג'ון ארבקל.
גארפילד מבזבז את זמנו בלעצבן את ג'ון ולהתעלל בלוקה הכלב השכן האגרסיבי.
יש לו חבר עכבר בשם לואיס למורת רוחו של ג'ון שרצה שיצוד עכברים בשל היותו חתול.
והוא חבר טוב של החתולים השכנים נרמל וארלין.
יום אחד, כאשר ג'ון ארבקל נוסע עם גארפילד לבקר את הווטרינרית ד"ר ליז וילסון, מושא אהבתו של ג'ון, היא מביאה לו במתנה חיית מחמד שנייה, כלב בשם אודי.
גארפילד לא סבל אותו מכיוון שג'ון אוהב את אודי יותר.
בינתיים, מנחה טלוויזיה מקומי בשם האפי צ'אפמן מציג את החתול "פרסניקיטי", אף על פי שיש לו אלרגיה לחתולים, והוא מקנא באחיו וולטר צ'אפמן.
כאשר יום אחד ג'ון וליז נסעו לתערוכת הכלבים עם אודי גארפילד עקב אחריהם, ולאחר תקרית בלתי צפויה, זכה אודי במקום הראשון והאפי צ'אפמן רצה שאודי יהיה יחד איתו בטלוויזיה אך ג'ון סירב.
לאחר שחזרו הביתה, גארפילד מבלגן את הבית שלא בכוונה וג'ון מסלק אותו החוצה.
אחרי שגארפילד נועל את אודי מחוץ לבית, אודי בורח מהבית וגארפילד מחליט לצאת בעקבותיו ולהחזירו בשלום.
וגם ג'ון וליז יצאו לחפש אותם.
לפתע, גארפילד נתקל בעכברושים וניצל על ידי לואיס אשר מספר לו שאודי נמצא אצל האפי צ'אפמן, כאשר גארפילד רואה את אודי בטלוויזיה, הוא מגלה שהאפי משתמש בקולר חשמלי על אודי.
גארפילד נלכד עקב שיטוט ומועבר למכלאה שם פוגש את החתול סר רולנד אשר אומר לו ש"פרסניקיטי" היה השם שלו בטלוויזיה, בעזרת סר רולנד גארפילד יוצא מהמכלאה ועקב אחרי האפי צ'אפמן לתחנת הרכבת, שם האפי מתכוון לנסוע עם אודי לניו יורק.
בעקבות תכסיס של גארפילד הרכבות נעצרות וגארפילד משחרר את אודי מהמזוודה.
בעזרתם של הכלבים החתולים והעכברושים האפי מותקף ומובס, וגארפילד מלביש עליו את הקולר החשמלי ששחרר קודם מאודי.
כאשר ג'ון מוצא את אודי וגארפילד אצל האפי צ'אפמן, הוא נותן לו אגרוף והאפי נעצר.
גארפילד מוכתר כגיבור בידי נרמל וארלין, ג'ון וליז מתחילים לצאת בקשר רומנטי וגארפילד ואודי לומדים להסתדר ביחד.
ברקין מאייר – ג'ון ארבוקל
ג'ניפר לאב יואיט – ד"ר ליז וילסון
סטיבן טובולוסקי – האפי צ'אפמן / וולטר צ'אפמן
אוון ארנולד – וונדל, העוזר של האפי
מארק כריסטופר לורנס – כריסטופר מאלו
איב ברנט – גברת בייקר
אלן קאמינג – סר רולאנד - פרסניקיטי
ריצ'רד קיינד – אבא עכברוש
דברה ג'ו ראפ – אמא עכברוש
דדי זהר – ג'ון ארבוקל
יפעת זנדני צפריר – ליז וילסון
יואב בר לב – נרמל
דני בסן – לוקה / כרוז
דב רייזר – הפי צ'אפמן / וולטר צ'אפמן
גלעד קלטר – וונדל / קולות רקע
שי זורניצר – סר רולאנד - פרסניקיטי
הדר אמיר – קולות רקע
יהויכין פרידלנדר – קולות רקע
לירון ברנס – קולות רקע
עמי מנדלמן – קולות רקע
ענת ניב – קולות רקע
שירילי דשא – קולות רקע
שמחה ברבירו – קולות רקע
גאריק מרטירוסיאן (נולד ב-13 בפברואר 1974 בירוואן, ברית המועצות) הוא בדרן, קומיקאי, מנחה טלוויזיה, שחקן וזמר ארמני שחי במוסקבה.
הוא המפיק בפועל ומייסד קומדי קלאב רוסיה שמשודרת בערוץ הטלוויזיה הרוסי TNT.
הוא גם היה אחד מארבעת המנחים של "פרוז'קטור-פריסהילטון" ששודרה בערוץ הראשון.
גאריק מרטירוסיאן נולד ב-14 בפברואר 1974 בעיר ירוואן, שבארמניה הסובייטית, בברית המועצות.
בשנת 2002 סיים את לימודיו באוניברסיטה הרפואית בירוואן עם תואר בנוירולוגיה.
עבד שלוש שנים בבית חולים פסיכולוגי.
משנת 1993 עד 2002 היה חבר (קפטן משנת 1997) בנבחרת הארמנים החדשים של תוכנית הטלוויזיה הרוסית KVN.
בשנת 2003 בעזרתם של חבריו בנבחרת "הארמנים החדשים" ארתור דג'ניבקיאן וארטש סרקסיאן הקים את "קומדי קלאב".
יחד עם לריסה דולינה הוא זכה בתוכנית הטלוויזיה "שני כוכבים".
הוא הנחה את שתי העונות הראשונות של "דקת התהילה", הגרסה הרוסית של America's Got Talent בערוץ הראשון.
הוא ואשתו ז'אנה לווינה נפגשו בסוצ'י, רוסיה, ולשניים בת יסמין, שנולדה בשנת 2004.
במרץ 2007 הודיע אחיו לבון מרטירוסיאן כי גאריק מרטירוסיאן מתכוון להשתתף במערכת הבחירות של המפלגה הליברלית-לאומית המאוחדת של ארמניה לפני הבחירות.
הרעיון להקים את המפלגה היה שייך לגאריק.
רוסיה שלנו: ביצי הגורל (2010)
גאריק חרלמוב, המוכר בשם הבמה איגור יורייביץ' חרלמוב הוא שחקן קולנוע וטלוויזיה רוסי, קומיקאי וזמר הידוע בשם הבמה גאריק בולדוג חרלמוב (Га́рик Бульдо́г Харла́мов).
הוא השתתף בתחרות KVN בנבחרת מוסקבה ומהווה לאחד המנחים בתוכנית Comedy Club.
הוא נולד במוסקבה ב-28 בפברואר 1981. אמו היא נטליה איגורייבנה.
אביו, יורי חרלמוב, עזב לארצות הברית ולקח איתו את גאריק.
בגיל 14 הוא התקבל לבית הספר הארנדט בשיקגו.
מורו היה השחקן בילי זיין.
בצעירותו מכר טלפונים סלולריים ועבד במקדונלד'ס.
חמש שנים לאחר מכן חזר למוסקבה.
הוא נהג לשיר ברכבת התחתית והופיע במופעי סטנדאפ בארבט.
הוא למד באוניברסיטה הממלכתית למנהל והופיע עם נבחרת מוסקבה בתחרות KVN.
בשנים 2004—2005 עבד בערוץ הטלוויזיה Muz-TV והנחה תוכניות שונות בערוצי בידור.
הוא התפרסם במיוחד לאחר שהחל להנחות את התוכנית Comedy Club (בערוץ ТНТ) ושיתף פעולה עם הקומיקאי טימור בטרוטדינוב, יחד הם יצרו סרטים קומיים כדוגמת הסרט הטוב ביותר והמשכיו הסרט הטוב ביותר 2 והסרט הטוב ביותר 3, שלא זכו להצלחה מסחרית.
ביוני 2010 הנחה את התוכנית ההומור "בולדוג שואו" בערוץ NTV אך התוכנית ירדה כעבור חודש בשל נתוני רייטינג נמוכים.
בדצמבר 2010 הופיע שוב ב-KVN, אחרי שהופיע קודם ב-2008.
בפברואר 2012 הביע תמיכה בולדימיר פוטין בבחירות לנשיאות 2012 ותמך בו גם בבחירות 2018.
מאפריל 2013 הופיע יחד עם טימור בטרוטדינוב בתוכנית ההומוריסטית "ח.ב." («ХБ»), ששודרה במשך 19 פרקים ומהווה תוכנית מערכונים.
הוא אוהד מועדון הכדורגל צסק"א מוסקבה
הוא היה נשוי בעבר ליוליה לשצ'נקו, בעבר אחת ממנהלי מועדוני הלילה במוסקבה, בשנים 2010-2013
בשנת 2013 נישא לכריסטינה אסמוס, שחקנית קולנוע וטלוויזיה.
לשניים נולדה בת, אנסטסיה (ילידת 5 בינואר 2014).
גארי רוס הוא יוצר, במאי, מפיק ותסריטאי יהודי-אמריקאי.
הוא היה מועמד לארבעה פרסי אוסקר.
רוס נולד בלוס אנג'לס למשפחה יהודית, כשאביו הוא התסריטאי ארתור רוס.
הוא עבד בקמפיין הנשיאותי של טד קנדי בשנת 1980, ושימש כיועץ גם בקמפיינים הנשיאותיים של מייקל דוקאקיס ושל ביל קלינטון, לפני שהחל לעבוד בסרטי פרמאונט.
בשנת 1988 כתב יחד עם אן ספילברג את הסרט זוכה הפרסים "ביג", בכיכובו של טום הנקס.
על הסרט הוא היה מועמד לפרס אוסקר לתסריט המקורי הטוב ביותר ולפרס גילדת הכותבים של אמריקה וזכה בפרס סאטורן לתסריט הטוב ביותר.
בשנת 1993 כתב את הסרט המצליח "דייב", שהיה מועמד לפרס אוסקר לתסריט המקורי הטוב ביותר ולשני פרסי גלובוס הזהב.
בשנת 1988 כתב, הפיק וביים את הסרט "פלזנטוויל", בו כיכבו טובי מגווייר וריס וית'רספון.
בשנת 2003 כתב, הפיק וביים את הסרט "סיביסקיט", בו כיכבו טובי מגווייר וג'ף ברידג'ס.
הסרט היה מועמד לשבעה פרסי אוסקר.
בשנת 2008 כתב והפיק את הסרט המונפש "המסע של דספרו".
בשנת 2012 כתב וביים את סרטו המפורסם ביותר, "משחקי הרעב", בו מככבים ג'ניפר לורנס, ג'וש האצ'רסון, ליאם המסוורת', וודי הארלסון, אליזבת בנקס ודונלד סאת'רלנד.
בשנת 2016 ביים רוס וגם כתב והפיק את סרט המלחמה ההיסטורי "מדינת ג'ונס החופשית" בכיכובו של מתיו מקונוהיי בתור האקטיביסט ניוטון נייט, חוואי דרומי הנלחם בחזית, שמחליט לערוק מהצבא לאחר הזוועות שחווה במלחמת האזרחים האמריקנית.
בשנת 2018 כתב וביים את הסרט "אושן 8", בו כיכבו בין היתר סנדרה בולוק, קייט בלאנשט ואן האת'וויי.
בשנת 2025 כתב את התסריט לסרט הדרמה ההיסטורי,"Desert Warrior" בכיכובם של אנתוני מאקי ובן קינגסלי.
בשנת 1995 נולדו לשניים תאומים, בן ובת.
גארי שו היה כדורגלן אנגלי, ששיחק בעמדת החלוץ.
גארי שו נולד בברמינגהאם שבאנגליה בשנת 1961 והחל את דרכו בקבוצת הנוער של אסטון וילה.
הוא עלה לקבוצת הבוגרים בעונת 1978/79. בגיל 17, תחת המאמן רון סאונדרס, הוא ערך את הופעת הבכורה בהפסד 1–0 לבריסטול סיטי כשנכנס כמחליף.
שו חתם רק כמה ימים לאחר מכן על חוזה מקצועי ראשון, ביום הולדתו ה-18, ובעונת 1979/80 הפך לשחקן הרכב קבוע.
את שערו הראשון הבקיע ב-20 באוקטובר 1979 בניצחון 1–3 על דרבי קאונטי, ובסך הכל סיים את העונה כמלך שערי אסטון וילה בליגה עם תשעה שערים ב-28 הופעות.
בעונת 1980/81 הצטרף לקבוצה החלוץ פיטר ווית' שזכה גם בתואר מלך שערי הליגה עם 20 שערים.
שו הבקיע 18 שערים ושניהם תרמו ביחד יותר ממחצית שערי הקבוצה שכבשה 72 שערים וזכתה במפתיע באליפות.
בתום העונה זכה שו בתואר הכדורגלן הצעיר של השנה בליגה האנגלית.
שו היה שחקן מפתח בעונת 1981/82 בה אסטון וילה זכתה בפעם הראשונה בגביע אירופה לאלופות.
בשלב רבע הגמר כבש נגד דינמו קייב ובגמר ניצחה הקבוצה את באיירן מינכן 0–1. בשנת 1982 הוא זכה בפרס בראבו לשחקן הצעיר הטוב ביותר באירופה.
אף על פי שבעונת 1982/83 אסטון וילה כבר לא היוותה פקטור לזכייה בליגה, שו המשיך לכבוש ועם 17 שערים עקף את חברו ווית'.
התואר האחרון שזכה עימה היה הסופר קאפ האירופי נגד ברצלונה.
במשחק החוץ הפסידה לה 1–0 אך במשחק הבית שו הציל אותה מהפסד עם שער שהוביל להארכה, בה ניצחה 0–3.
בהמשך הקריירה שלו הייתה בנסיגה כאשר נפצע קשות בברכו ב-7 בספטמבר 1983 במשחק נגד נוטינגהאם פורסט.
מאז מקרה זה למעשה לא הצליח לשחזר את היכולת הטובה שהציג.
אף על פי שנשאר באסטון וילה עד תום עונת 1987/88 הוא מיעט לשחק עם 17 משחקי ליגה בלבד בארבע שנים ובעונת 1984/85 לא שותף כלל.
שו נאלץ לעבור שישה ניתוחים בברכיים.
בפברואר 1988 היה בתקופת השאלה קצרה במועדון בלקפול מהליגה השלישית.
ביולי באותה השנה שיחק בקופנהגן בולדקלאב מדנמרק ומשם עבר בקבוצות אוסטריה קלגנפורט, וולסול, קילמרנוק, שרוסברי טאון וארנסט בורל מהונג קונג שם סיים את הקריירה ב-1992.
לאחר הזכייה באליפות שו היה לתקווה העתידית של נבחרת אנגליה.
במשחקו הראשון בנבחרת עד גיל 21 שנערך ב-25 בפברואר 1981 נגד אירלנד כבש את שערו הראשון כעבור שתי דקות בלבד, שער שהיה גם לשער הניצחון במשחק.
בעקבות הקמפיין המוצלח בגביע אירופה עם אסטון וילה הוא נכלל בסגל הנבחרת הבוגרת למונדיאל 1982, אך לבסוף לא השתתף בו.
נפטר ב-16 בספטמבר 2024 כתוצאה מחבלה בראשו עקב נפילה בביתו.
הכדורגלן הצעיר של השנה בליגה האנגלית: 1981
גאריסון מת'יוז הוא כדורסלן אמריקאי, המשחק בעמדת הקלע באטלנטה הוקס.
מת'יוז החל את דרכו בתיכון פרנקלין שבמקום מגוריו, שם שיחק בנבחרות בית הספר גם של כדורסל וגם של פוטבול.
כשהגיע לאוניברסיטת ליפסקומב, בחר מת'יוז להתמקד רק בכדורסל.
הוא הפך לאחד השחקנים המובילים במכללה, כשתרם רבות בעלייתה לדרג א', ובנוסף שבר את שיאה בנקודות במשחק בודד עם 43 נקודות, והוביל את המכללה בנקודות בכל הזמנים.
בשנתו השלישית, מת'יוז הוביל את המכללה לטורניר אליפות המכללות בפעם הראשונה בהיסטוריה שלה.
בשנתו האחרונה, הוא נבחר לשחקן המצטיין של המחוז ובנוסף לחמישייה הראשונה של העונה.
הוא גם הוביל את ליפסקומב לטורניר אליפות המחוז.
מת'יוז קלע 44 נקודות ברבע הגמר ו-34 נקודות בחצי הגמר, ועזר למכללה להגיע עד למשחק הגמר, שם הובסה על ידי אוניברסיטת טקסס באוסטין.
בשנתו האחרונה, מת'יוז שיחק 36 משחקים ופתח בכולם, הוא העמיד ממוצעים של 20.8 נקודות ב-40.3 אחוז מהשלוש ו-5.5 ריבאונדים.
בכל שנותיו במכללה, קלע מת'יוז 2,478 נקודות.
בשנת 2019, לאחר שלא נבחר בדראפט ה-NBA, חתם מת'יוז על חוזה כפול בוושינגטון ויזארדס מליגת ה-NBA.
לפי החוזה, הזמן שלו בין הקבוצה לבין קפיטל סיטי גו-גו, קבוצת הבת של וושינגטון מליגת הפיתוח, יתחלק לפי רצונה של הקבוצה.
ב-23 באוקטובר 2019 ערך מת'יוז את הופעת הבכורה שלו ב-ליגת ה-NBA, כשעלה מהספסל בהפסד 100–108 לדאלאס מאבריקס, בו חילק אסיסט אחד ולא קלע נקודה או הוריד ריבאונד.
ב-30 בדצמבר 2019, קלע מת'יוז שיא קריירה של 28 נקודות יחד עם 4 ריבאונדים בניצחון 103–125 על מיאמי היט.
ב-18 באוקטובר 2021 חתם ביוסטון רוקטס.
ב-9 בפברואר 2023 הועבר בטרייד עם ברונו פרננדש לאטלנטה הוקס עבור ג'סטין ג'קסון ופרנק קמינסקי.
גארי קוניל (נולד ב-26 בפברואר 1966) הוא סופר ופוליטיקאי מהאיטי, שכיהן כראש הממשלה בין 18 באוקטובר 2011 ל-16 במאי 2012.
קוניל נולד בשנת 1966 למארי וסרז', שר הספורט והנוער בממשלתו של פרנסואה דובליה.
יש לו 3 אחים, והוא השני במשפחתו.
הוא למד במכללה בפורט-או-פרנס, בירת האיטי, בפקולטה לרפואה של אוניברסיטת האיטי ובאוניברסיטת קרוליינה הצפונית בצ'אפל היל בזכות תוכנית פולברייט.
בין יולי 1994 ליוני 1998 הוא פיתח מערכת רפואית שסיפקה שירותי בריאות בסיסיים לאזורים עניים בהאיטי.
לאחר מכן עבד כיועץ בבית החולים אלברט שוויצר.
באוקטובר 1999 החל לשמש כאחראי פרויקט בקרן האוכלוסין של האו"ם בהאיטי, ובאפריל 2001 החל לשמש כאחראי תוכנית, עד אוקטובר 2002.
בין השנים 2000–2004 הוא עבד כמנחה של תוכנית רדיו בנושא רבייה.
עד שנת 2011 הוא עבד במספר תפקידים באו"ם.
עד סוף אוגוסט 2011, היו שמועות שקוניל יהיה ראש הממשלה.
ב-5 בספטמבר באותה השנה הוא קיבל את המשרה מהנשיא מישל מרטלי.
הוא היה המועמד השלישי לנשיאות לאחר התפטרות ז'אן מקס בלריב, לאחר שהשניים הקודמים לא אושרו על ידי הפרלמנט.
בפרלמנט נידונה השאלה האם הוא עומד בחוק הקובע שיש לגור 5 שנים רצופות בהאיטי לפני קבלת משרת ראש הממשלה, משום שהוא לא התגורר בהאיטי עקב עבודתו באו"ם.
מרטלי טען בתוקף שהוא עומד בחוק משום שהוא התגורר במדינה אחרת בגלל עבודתו עבור האיטי וכן שילם מיסים לאו"ם בעבור האיטי.
תהליך הבדיקה והאשרור של בחירתו החל ב-8 בספטמבר.
ב-16 בספטמבר הצביעו פה אחד חברי לשכת הצירים בעד מינויו, וב-5 באוקטובר אושר מינויו גם על ידי הפרלמנט.
הוא מונה באופן רשמי ב-18 באוקטובר, וכך היה לראש הממשלה הצעיר ביותר.
בזמן כהונתו כראש ממשלה, כיהן גם כשר החוץ.
קוניל התפטר ב-24 בפברואר 2012, בעקבות אובדן אמון שריו בו.
הוא נשאר ראש ממשלה עד למינוי מחליפו לורן למות, לפי סעיף 165 לחוקה.
בממשלתו של לורן למות הוא נשאר כשר החוץ.
גארי מנדש רודריגש (בפורטוגזית: Garry Mendes Rodrigues; נולד ב-27 בנובמבר 1990) הוא כדורגלן כף ורדי המשחק בעמדת הקיצוני באפולון לימסול.
רודריגש התחיל את הקרירה שלו במחלקת הנוער של פיינורד ובגיל 17 הצטרף לקבוצת הנוער של ריאל קולוז.
כאשר סיים גיל נוער החל לשחק בקבוצות כדורגל מקומיות בהולנד.
ב-16 במאי 2012 רודריגש חתם בדן האג, ממנה הושאל ישירותם לדורדרכט.
בפברואר חתם לשנתיים וחצי בלבסקי סופיה מליגת העל הבולגרית.
ב-3 במרץ ערך את הופעת הבכורה שלו בקבוצה בניצחון 0–2 נגד צ'רנומורץ בורגס.
עשרה ימים לאחר מכן הבקיע את שער הבכורה שלו בקבוצה, בניצחון 0–1 נגד ליטקס לובץ' במסגרת הגביע הבולגרי.
ב-27 בינואר 2014 רודריגש חתם באלצ'ה מליגת העל הספרדית.
ב-1 במרץ ערך את הופעת הבכורה שלו בקבוצה בניצחון 0–1 נגד סלטה ויגו.
ב-3 במאי הבקיע את שער הבכורה שלו בקבוצה במשחק הליגה נגד מאלגה.
בסיום העונה חתם לארבע שנים במועדון, אך בקיץ שוחרר מהקבוצה.
ב-4 באוגוסט 2015 חתם בפאוק סלוניקי מליגת העל היוונית.
ב-23 בספטמבר הבקיע את שער הבכורה שלו בקבוצה במשחק הליגה נגד א.א.ק.
ב-11 בינואר 2016 פאוק סירבה להצעה של אל-אהלי שהציעה עליו 1.7 מיליון אירו.
ב-24 בנובמבר 2016 הבקיע את שער הבכורה שלו באירופה בניצחון 2–3 נגד פיורנטינה במסגרת שלב הבתים של הליגה האירופית, שהיה גם שער הניצחון של קבוצתו.
ב-9 בינואר 2017, רודריגש חתם בגלאטסראיי מליגת העל הטורקית תמורת 3.7 מיליון אירו.
עד לסיום העונה, הבקיע חמישה שערים ובישל שמונה.
בסיום העונה עורר עניין באולימפיק ליון, סביליה ופיורנטינה, אך לבסוף החליט לחתום בקבוצה עד לקיץ .
ב-6 בינואר 2019 חתם באל-איתיחאד מליגת העל הסעודית.
ב-13 ביולי של אותה שנה חזר לטורקיה כשחקן פנרבחצ'ה.
ב-18 בספטמבר 2021 חתם רודריגש באולימפיאקוס מליגת העל היוונית, תמורת מיליון אירו.
ב-19 באוגוסט 2023 חתם באנקרגוג'ו מליגת העל הטורקית.
באוגוסט רודריגש זומן לסגל נבחרת כף ורדה, וב-14 לחודש ערך את הופעת הבכורה שלו בנבחרת, במשחק ידידות נגד .
ב-6 בספטמבר 2014 הבקיע את שער הבכורה שלו בנבחרת, בניצחון 1–3 נגד .
נבחרת העונה בליגת העל היוונית:
גארן בודיאן (בוולשית: Garn Boduan) היא פסגה ומבצר גבעה מתקופת הברזל המצוי סמוך לעיירה נווין, בחצי האי ל'ין שבמחוז גוויניד', צפון-מערב ויילס.
מבצר הגבעה גארן בודיאן נחשב לאחד ממבצרי הגבעה הגדולים ביותר ברחבי האיים הבריטים וכולל עדויות לכ-170 בתי אבן עגולים, על שטח של בערך 512 מטר (צפון-דרום) על כ-384 מטר (מזרח-מערב).
משמעות השם היא מבנה האבן ("גארן"; Garn) של ביאן ("בודיאן"; Boduan, ביתו של ביאן), משמעות שנובעת ככל הנראה מהדמות המיתולוגית של ביאן ששכן באזור במאה ה-7 לספירה.
הפסגה במרכז האתר, בגובה 279 מטר מעל לפני הים, כוללת יסודות אבן של מבנה מרכזי גדול דמוי מבצר מלבני המתוארך למאה ה-7, כאשר שאר האתר כולל יסודות אבן של כ-100 בתים עגולים המאפיינים את אופי הבנייה בתקופה התרום-רומית.
אוכלוסיית האתר בשיאו מוערך לעד כ-400 תושבים, הארכאולוג לזלי אלקוק העריך בפרסום מ-1965 שהאתר שימש כמושב קבע (עיירת מבצר גבעה) משום גודל האתר וצפיפות הבתים בו, הערכה שמתנגשת עם תפיסתו המקובלת שאתרים שהוקמו על פסגות לא שימשו להתיישבות קבע.
בדומה לטרר קיירי הסמוכה, גארן בודירן שוכנת בתחומי שבט הגנגני הקלטי, שייתכן וקשור לשבט קלטי בעל אותו השם באירלנד הסמוכה.
רנדסבורג הוא פרופסור ללימודי מקרא, השפה העברית ויהדות עתיקה באוניברסיטת ראטגרס בניו ברנזוויק, ניו ג'רזי.
בעל דרגת Distinguished Professor ומכהן בראש הקתדרה בהיסטוריה יהודית ע"ש בלאנש ואירווינג לאורי באוניברסיטת ראטגרס (2004–הווה), עם תפקידים בחוג למדעי היהדות ובחוג להיסטוריה.
לפני שלימד בראטגרס, רנדסבורג לימד במשך 18 שנים (1986–2004) באוניברסיטת קורנל באית'קה, ניו יורק ובמשך שש שנים (1980–1986) במכללת Canisius בבאפלו, ניו יורק.
רנדסבורג קיבל תואר .B.A באנגלית ועיתונאות מאוניברסיטת קרוליינה הצפונית בצ'אפל היל (1975), ותואר שני .M.A ודוקטור בלימודי עברית מאוניברסיטת ניו יורק (1977, 1980).
תחומי המחקר העיקריים של רנדסבורג הם ספרות התנ"ך, תולדות ישראל הקדומה, התפתחותה ההיסטורית של השפה העברית, הקשר בין מצרים העתיקה לארץ ישראל בעת העתיקה, מגילות מדבר יהודה וכתבי יד עבריים מימי הביניים.
הוא מלמד קורסים ומעביר הרצאות על כל היקף ההיסטוריה והדת היהודית, תוך התמקדות מיוחדת בהתפתחות היהדות בתקופה שלאחר המקרא.
רנדסבורג ידוע בעיקר בזכות עבודתו על העברית הישראלית (צפונית) , ניב של עברית קדומה שהיה בשימוש בחלקה הצפוני של ישראל (שטחה של ממלכת ישראל, שהתקיימה בשנים 928–722 לפנה"ס).
הניב עומד בניגוד לעברית יהודית, הניב שהיה נהוג בדרום הארץ (בממלכת יהודה בכלל ובירושלים בפרט), בו כתובים הרוב המכריע של ספרי המקרא.
בעוד שחוקרים קודמים הניחו כי קיים ניב עברי צפוני, והציעו כמה מאפיינים מילוניים ודקדוקיים כראיה לכך, רנדסבורג הרחיב מאוד את הידע שלנו על עברית ישראלית על ידי זיהוי חלקים בתנ"ך הכתובים בניב זה ויצירת רשימת תכונות לשוניות ספציפיות לניב.
הוא התבסס על עדויות מקראיות פנימיות ועל כך שמאפיינים רבים של העברית הישראלית (צפונית) מופיעים בפיניקית, במואבית ובארמית, דיאלקטים ושפות הגובלות בשטחה של ישראל הצפונית (ועבר הירדן), אך לא ביהודה שבדרום הארץ.